
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 90 

10 Φεβρουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση πολεοδομικής μελέτης της πολεοδομικής 
ενότητας 16 περιοχή "Έθνος" του Δήμου Χαλανδρί¬ 
ου (Ν. Αττικής) και τροποποίηση του εγκεκριμένου 
ρυμοτομικού σχεδίου στα όρια σύνδεσης με το Δή¬ 


μο Αγίας Παρασκευής (Ν. Αττικής). 1 

Καθορισμός χρήσης σε υπό παραχώρηση δημοτική, 
δασική και με πενιχρή βλάστηση έκταση του Δήμου 
Γρεβενών Ν. Γρεβενών. 2 


ΑΠΟΦΑΣΕΙ Σ 

Αριθ. 1073 (1) 

Έγκριση πολεοδομικής μελέτης της πολεοδομικής ενό¬ 
τητας 16 περιοχή "Έθνος" του Δήμου Χαλανδρίου (Ν. 
Αττικής) και τροποποίηση του εγκεκριμένου ρυμοτο¬ 
μικού σχεδίου στα όρια σύνδεσης με το Δήμο Αγίας 
Παρασκευής (Ν. Αττικής). 

ΟΙ ΥΦΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ - 
ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 43 (παρ. 1,4 και 5), 44 (παρ. 
1,2 και 4) 152 (παρ. 1,2 και 6), 154, 160 (παρ. 1 και2), 243 
(παρ. 1), 248, 249, 250 και 226 (παρ. 6) του από 14.7.1999 
Π.Δ/τος "Κώδικας Βασικής Πολεοδομικής Νομοθεσίας (Δ' 
580), όπως τα άρθρα 243, 248, 249 και 250 τροποποιήθη¬ 
καν μετά άρθρα 4, 5, 6 και 7 αντίστοιχα του Ν. 2831/2000 
"Τροποποίηση των διατάξεων του Ν. 1577/1985 "ΓΟΚ" και 
άλλες πολεοδομικές διατάξεις" (Α' 140). 

2. Τις διατάξεις του άρθρου 49 (παρ. 2α) του Ν. 
998/1979 "Περί προστασίας των δασών και των δασικών 
εν γένει εκτάσεων της χώρας" (Α' 289). 

3. Τις διατάξεις της παρ. 3γπερ. α.ατου άρθρου 29 του 
Ν. 2831/2000 "Τροποποίηση των διατάξεων του Ν. 1577/ 
1985 "ΓΟΚ" και άλλες πολεοδομικές διατάξεις" (Α' 140), 
όπως αυτό αντικαταστάθηκε με το άρθρο 10 του Ν. 3044/ 
2002 "Μεταφορά Συντελεστή Δόμησης και ρυθμίσεις άλ¬ 
λων θεμάτων αρμοδιότητας Υπουργείου Περιβάλλοντος 


Χωροταξίας και Δημοσιών Έργων" (Α' 197) καθώς και στις 
διατάξεις του άρθρου 15 του ίδιου ως άνω νόμου. 

4. Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και τροπο¬ 
ποιήθηκε με την παρ. 2α του άρθρου 1 του Ν. 2469/1997 
(Α' 38). 

5. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος, Χωροταξίας και Δημοσίων 
Έργων "Ανάθεση αρμοδιοτήτων Υπουργού Περιβάλ¬ 
λοντος, Χωροταξίας και Δημοσίων Έργων στους Υφυ¬ 
πουργούς Περιβάλλοντος, Χωροταξίας και Δημοσίων 
Έργων" (Β' 1484). 

6. Την 399580/30.10.2001 απόφαση του Πρωθυπουρ¬ 
γού και του Υπουργού Γεωργίας "Ανάθεση αρμοδιοτήτων 
στους Υφυπουργούς Γεωργίας Ευάγγελο Αργύρη και 
Φώτη Χατζημιχάλη (Β' 1479). 

7. Την 48658/2860/26.5.1989 κοινή απόφαση του Ανα¬ 
πληρωτή Υπουργού Περιβάλλοντος Χωροταξίας και Δη¬ 
μοσίων Έργων και του Υφυπουργού Γεωργίας "Έγκριση 
Γενικού Πολεοδομικού Σχεδίου δήμου Χαλανδρίου (Ν. 
Αττικής) (Δ' 419), όπως επαναδημοσιεύθηκε με την 
58038/2370/7.4.1995 όμοια απόφαση (Δ' 376) και τροπο¬ 
ποιήθηκε με την 86749/6312/17.9.1993 απόφαση του 
Υφυπουργού Περιβάλλοντος, Χωροταξίας και Δημοσίων 
Έργων (Δ' 1266). 

8. Τις 1843/30.3.1998 και 9110/24.12.1999 πράξεις χα¬ 
ρακτηρισμού Δασαρχείου Πεντέλης. 

9. Τις 253/1996,43/1998,141/1998 και 196/2002 γνωμο¬ 
δοτήσεις του δημοτικού συμβουλίου Χαλανδρίου. 

10. Τις 319/1998 και 277/02 γνωμοδοτήσεις του Δημοτι¬ 
κού Συμβουλίου Αγίας Παρασκευής. 

11. Την 180/2002 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

12. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού των 
οικείων Ο.Τ.Α., αποφασίζουμε: 

Άρθρο 1 

Εγκρίνεται α) το πολεοδομικό σχέδιο της πολεοδομικής 
ενότητας 16, περιοχή "Έθνος" του δήμου Χαλανδρίου (Ν. 
Αττικής), με τον καθορισμό οικοδομήσιμων χώρων, οδών, 
πεζοδρόμων, κοινοχρήστων χώρων, κοινοχρήστου χώ- 

ρου - δασικής έκτασης (ΚΧ-ΔΕ), και β) η τροποποίηση του 
εγκεκριμένου ρυμοτομικού σχεδίου στα όρια σύνδεσης 
με το δήμο Αγίας Παρασκευής (Ν. Αττικής), με τη μετατό¬ 
πιση οικοδομικών-ρυμοτομικών γραμμών, όπως οι ρυθμί¬ 
σεις των παραγράφων α και β φαίνονται στο σχετικό πρω¬ 
τότυπο διάγραμμα σε κλίμακα 1:500, που θεωρήθηκε απο 
τον Προϊστάμενο της Διεύθυνσης Τοπογραφικών Εφαρ¬ 
μογών με την 1073/2004 πράξη του και που αντίτυπό του 
σε φωτοσμίκρυνση δημοσιεύονται με την παρούσα από¬ 
φαση. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της παραπάνω περιοχής της 
οποίας το πολεοδομικό σχέδιο εγκρίνεται με την παρ. α 
του άρθρου 1 της παρούσας. 

Άρθρο 3 

1. Στα οικοδομικά τετράγωνα που έχουν πρόσωπο στην 
ελεύθερη Λεωφόρο Σταυρού-Ελευσίνας και στην οδό Πα- 
ναγούλη καθορίζεται χρήση γενικής κατοικίας όπως 
προσδιορίζεται από το άρθρο 3 του από 23.2.1987 
Π.Δ/τος (Δ' 166) με εξαίρεση τις αποθήκες. 

2. Στην υπόλοιπη περιοχή καθορίζεται χρήση αμιγούς 
κατοικίας όπως προσδιορίζεται από το άρθρο 2 του ίδιου 
ως άνω Π.Δ/τος. 

Άρθρο 4 

1. Στο πρόσωπο των οικοπέδων οικοδομημένων ή μη 
που βρίσκονται στην περιοχή της οποίας εγκρίνεται το 
πολεοδομικό σχέδιο με την παρ. α του άρθρου 1 της πα¬ 
ρούσας, επιβάλλεται προκήπιο πλάτους τριών (3), τεσσά¬ 
ρων (4), πέντε (5), έξι (6), δεκαεπτά και μισό (17,50) και 
τριάντα τριών (33) μέτρων και μεταβλητό πλάτους από 
τέσσερα (4) έως δεκαεπτά και μισό (17,50) μέτρα, όπως 
φαίνεται στο διάγραμμα του άρθρου 1. 

2. Στο πρόσωπο των οικοπέδων οικοδομημένων ή μη 
που βρίσκονται στην περιοχή της οποίας τροποποιείταιτο 
σχέδιο με την παρ. β του άρθρου 1 καταργείται, τροπο¬ 
ποιείται το προβλεπόμενο από το εγκεκριμένο ρυμοτομι¬ 
κό σχέδιο προκήπιο και επιβάλλεται νέο πλάτους τεσσά¬ 
ρων (4) και έξι (6) μέτρων, όπως φαίνεται στο ίδιο ως άνω 
διάγραμμα. 

Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων, 
ορίζονται ως εξής: 

1. Ελάχιστο πρόσωπο: δέκα (10) μέτρα 

Ελάχιστο εμβαδόν: διακόσια πενήντα (250) τ.μέτρα 


2. Επιπλέον των προϋποθέσεων της προηγούμενης πα¬ 
ραγράφου τα οικόπεδα θεωρούνται άρτια και οικοδομή¬ 
σιμα εφόσον: 

α. στο οικοδομήσιμο τμήμα τους εγγράφεται κάτοψη 
κτιρίου με ελάχιστη επιφάνεια πενήντα (50,00) τ.μέτρα 
και ελάχιστη πλευρά πέντε (5,00) μέτρα 

β. δενδημιουργήθηκαναπό κατάτμηση που έγινε κατά πα¬ 
ράβαση των διατάξεων του από 22.6.1983 Π.Δ/τος (Δ'284). 

3. Μέγιστο ποσοστό κάλυψης των οικοπέδων:πενήντα 
τοις εκατό (50%) της επιφάνειας των οικοπέδων. 

4. Συντελεστής δόμησης: οκτώ δέκατα (0,8) 

5. Μέγιστο επιτρεπόμενο ύψος των ανεγερθησομένων 
κτιρίων στις περιοχές: α) με χρήση γενικής κατοικίας 
έντεκα (11) μέτρα και β) με χρήση αμιγούς κατοικίας οκτώ 
μέτρα και εξήντα εκατοστά του μέτρου (8,60) μ. 

6. Στο μέγιστο επιτρεπόμενο ύψος συμπεριλαμβάνεται 
η υποχρεωτική κατασκευή στέγης μεγίστου ύψους ενός 
και μισού (1,50) μέτρου και μέγιστης κλίσης τριάντα τοις 
εκατό (30%). 

7. Απαγορεύεται η κατασκευή κτιρίων επί υποστηλωμά- 
των (ΡΝοίίε). 

8. Καθορίζεται δευτερεύον δίκτυο ελεύθερων κοινο¬ 
χρήστων χώρων, αποκλειστικά για πεζούς, όπως φαίνεται 
στο διάγραμμα του άρθρου 1. 

9. Για την έκδοση οικοδομικής άδειας επιβάλλεται ειδι¬ 
κή μελέτη στεγάνωσης υπογείου και θεμελίων στη ζώνη 
εκατέρωθεν των οδών Παναγούλη - Κλεισθένους - Λουκή 
Ακρίτα - Αγ. Δημητρίου, Ναυπακτίας. 

10. Οι κοινόχρηστοι χώροι-δασικές εκτάσεις που καθο¬ 
ρίζονται με το άρθρο 1 της παρούσας διατηρούν αναλλοί¬ 
ωτο το δασικό τους χαρακτήρα απαγορευμένης πάσης 
άλλης χρήσεως αυτών ή της κατά προορισμόν χρήσεων 
των δασών ως και πάσης επεμβάσεως δια της κατασκευ¬ 
ής έργων κοινωφελούς ή και κοινόχρηστου χαρακτήρα 
(πλατείες, παιδικές χαρές κ.λπ.). 

Στους ανωτέρω χώρους απαγορεύονται επίσης οι κα¬ 
τασκευές που προβλέπονται από το άρθρο 19 του Γ.Ο.Κ., 
όπως ισχύει. 

Άρθρο 6 

Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,15 Ιανουάριου 2004 

οι ΥΦΥΠΟΥΡΓΟΙ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΓΕΩΡΓΙΑΣ 

ΡΟΔΟΥΛΑ ΖΗΣΗ ΦΩΤΗΣ ΧΑΤΖΗ ΜΙΧΑΛΗΣ 

Αριθ. 3284/03 (2) 

Καθορισμός χρήσης σε υπό παραχώρηση δημοτική, δα¬ 
σική και με πενιχρή βλάστηση έκταση του Δήμου Γρε- 
βενών Ν. Γρεβενών. 

Ο ΝΟΜΑΡΧΗΣ ΓΡΕΒΕΝΩΝ 

Έχοντας υπόψη: 

1. Το Ν. 1512/85 (ΦΕΚ 4 Α71985) "Τροποποίηση και συ¬ 
μπλήρωση πολεοδομικών Διατάξεων, ρύθμιση συναφών 
θεμάτων και θεμάτων του ταμείου νομικών" και ειδικότε¬ 
ρα το άρθρο 3 αυτού. 

2. Το Ν. 1337/83 (ΦΕΚ 33 Α71983) “Επέκταση των πολε¬ 
οδομικών σχεδίων, οικιστική ανάπτυξη και σχετικές ρυθ¬ 
μίσεις". 

3. Το Ν. 2742/99 (ΦΕΚ 207 Α/1999) * Χωροταξικός σχε- 
διασμός και αειφόρος ανάπτυξη και άλλες διατάξεις". 

4. Το Ν. 1032/80 (ΦΕΚ 57 Α71980) "Περί συστάσεως 
Υπουργείου Χωροταξίας Οικισμού και Περιβάλλοντος 11 . 

5. Την κοινή υπουργική απόφαση Υ1β/2000/29.3.95 
(ΦΕΚ 343 Β71995) Υγειονομική διάταξη "Περί όρων ιδρύ- 
σεως και λειτουργίας πτη-κτηνοτροφικών εγκαταστάσε¬ 
ων". 

6. Την υπουργική απόφαση 83840/3591/12.12.86 (ΦΕΚ 
1Δ/5.1.87)του Υπουργείου ΠΕ.ΧΩ.Δ.Ε. “Αποστάσεις από 
πόλεις, χωριά, οικισμούς, δρόμους, σιδηροδρομικές 
γραμμές, λίμνες και ακτές, λουτροπόλεις, τουριστικούς 
χώρους, νοσοκομεία και ευαγή ιδρύματα για την ανέγερ¬ 
ση νέας ή επέκταση νόμιμα υφιστάμενης κτηνοτροφικής 
ή πτηνοτροφικής εγκατάστασης”. 

7. Την ΟΙΚ 116/21.1.2004 θετική εισήγηση της Δ/νσης 
Πολεοδομίας και Περιβάλλοντος της Ν.Α. Γ ρεβενών που 
συνοδεύεται από: 

α} Την από 25.11.2002 με αρ. 553/2002 ομόφωνη από¬ 
φαση του δημοτικού Συμβουλίου του Δήμου Γ ρεβενών Ν. 


Γ ρεβενών για παραχώρηση της εν λόγω δημοτικής έκτα¬ 
σης στον Παππά Νικόλαο του Ευαγγέλου. 

β) Το 51 ΔΑΣ 5259/2.7.2002 έγγραφο της Δ/νσης Δασών 
Ν. Γ ρεβενών με το οποίο δηλώνεται ότι η προς παραχώ¬ 
ρηση έκταση είναι δημοτική, δασική με πενιχρή βλάστη¬ 
ση , από τις πλέον άγονες, χωρίς ιδιαίτερο προστατευτικό 
και αισθητικό χαρακτήρα και δεν υπάρχει αντίρρηση στην 
παραχώρησή της καθόσον η εγκατάσταση της κτηνοτρο¬ 
φικής μονάδας σ’ αυτήν συμβάλλει στην ανάπτυξη της 
εθνικής οικονομίας, αποφασίζουμε: 

Καθορίζουμε ως χρήση στην υπό παραχώρηση, σύμ¬ 
φωνα με το άρθρο 13παρ. 2Αγτου Ν. 1734/87 (ΦΕΚ 189 
Α71987) “Βοσκότοποι και ρύθμιση ζητημάτων σχετικών με 
κτηνοτροφική αποκατάσταση και με άλλες παραχωρή¬ 
σεις καθώς και θεμάτων που αφορούν δασικές εκτάσεις", 
δημοτική, δασική και με πενιχρή βλάστηση έκταση 5.000 
τ.μ. του Δήμου Γ ρεβενών Ν. Γ ρεβενών και συγκεκριμένα 
για το 139 Ε τεμάχιο του αγροκτήματος “Φελλί" Ν. Γ ρεβε¬ 
νών, τη λειτουργία που εξυπηρετεί την εγκατάσταση κτη¬ 
νοτροφιών εκμεταλλεύσεων. 

Το τοπογραφικό διάγραμμα του αγροτεμαχίου που συ- 
ντάχθηκε από τον Τοπογράφο Μηχανικό Αναστάσιο Ξάν¬ 
θη αποτελεί αναπόσπαστο τμήμα της παρούσας. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού, ούτε σε 
βάρος του προϋπολογισμού του οικείου Ο.Τ.Α. (Δήμος 
Γ ρεβενών Ν. Γ ρεβενών). 

Η απόφαση αυτή με το συνημμένο τοπογραφικό διάγραμ¬ 
μα να δημοσιευθεί στην Εφημερίδα της Κυβερνήσεως. 

Γ ρεβενά, 21 Ιανουάριου 2004 

Ο Νομάρχης κ.α.α. 

Ο Βοηθός Νομάρχης 
ΔΗΜΗΤΡΙΟΣ ΜΑΡΚΟΠΟΥΛΟΣ 

